বংগবন্ধুকে নিয়ে কাল্ট তৈরির চেষ্টা তো ১৯৯৬ থেকে ২০০১ এও হয়েছে, বাংলাদেশের যাবতীয় হাসপাতাল, স্কুল, কলেজ, সেতু, সড়ক এবং বিমানবন্দর বংগবন্ধুর নামে করার চেষ্টা হয়েছে। একই সাথে জিয়ার মাজারের সেতু ভেঙ্গে দেয়া হয়েছিল, তিনি একজন অখ্যাত মেজর, স্বাধীনতার কোন ঘোষণাই তিনি দেননি। ৯৭ কি ৯৮ এ চট্টগ্রামের আবদেল মান্নান ভাই জাতীয় যাদুঘরে ‘চট্টগ্রাম ৭১’ প্রদর্শনী করলেন, তৎকালীন স্বরাষ্ট্রমন্ত্রী রফিকুল ইসলাম এলেন, উদ্বোধন করলেন, তিনি ব্যস্ত মানুষ, চলে যাবেন। এমন সময় ভিড় ঠেলে এক লোক একটা খোলা বই নিয়ে এলেন “রফিক ভাই, দেখেন, দেখেন, জিয়ার নামে কি লিখেছে, কোথাকার কোন জিয়া, কালুরঘাটে কি বীরত্ত্ব দেখিয়েছে, সব মিথ্যা কথা, এগুলো তো পাল্টাতে হবে”। স্বরাষ্ট্রমন্ত্রীর সময় নেই, তিনি সবিনয়ে বললেন, ভাই আমার একটু তাড়া আছে, আপনি আমার সাথে পরে যোগাযোগ করুন। ক্ষমতার পট পরিবর্তন হয়, ইতিহাস নতুন করে লেখা হয়। কিন্তু শেখ কামালের ব্যাঙ্ক ডাকাতির গুজব, সেটা থেকেই যায়, সেই গুজবটাই ইতিহাস হয়ে যায়। ৭ ই মার্চের ভাষনের চেয়েও শক্তিশালী হয়ে যায় ব্যাঙ্ক ডাকাতির ইতিহাস। একজন মহান নায়কের জীবনের সব সবকিছুই মিথ্যা হয়ে যায়, যখন তাঁর পুত্র তিনি ক্ষমতায় থাকা অবস্থায় ব্যাঙ্ক ডাকাতি করে।